**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2023. december 13-i ülésére**

**Javaslat a Szombathelyi Egyházmegyei Karitász 2024. évi szakmai program- és költségvetés tervezetének elfogadására**

Szombathely Megyei Jogú Város Önkormányzata és a Szombathelyi Egyházmegyei Karitász között 2009. január 1. napjától határozatlan időre kötött - 2019. május 21. napján módosított - ellátási szerződés 16. pontja szerint a Szombathelyi Egyházmegyei Karitász elkészíti az éves szakmai programját és költségvetésének tervezetét, melyet az Egészségügyi és Közszolgálati Osztály előterjesztése alapján a szociális ügyekkel foglalkozó bizottság megtárgyal.

Előzőeknek megfelelően a Szombathelyi Egyházmegyei Karitász elkészítette a fenntartásában működő intézmények és az általa biztosított szolgáltatások 2024. évi szakmai program- és költségvetési tervezetét, melyek az előterjesztés mellékletét képezik.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2023. december „ ”.

 **/: Dr. Nemény András :/**

HATÁROZATI JAVASLAT

**…/2023. (XII.13.) SzLB. sz. határozat**

A Szociális és Lakás Bizottság a „Javaslat a Szombathelyi Egyházmegyei Karitász 2024. évi szakmai program- és költségvetés tervezetének elfogadására” című előterjesztést a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 5. pontja és az ellátási szerződés 16. pontja alapján megtárgyalta és az abban foglaltakat tudomásul veszi.

**Felelősök:** Dr. Czeglédy Csaba, a Szociális és Lakás Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Szentkirályi Bernadett, a Szociális és Lakás Iroda vezetője

Tuczainé Régvári Marietta, a Szombathelyi Egyházmegyei Karitász igazgatója/

**Határidő:** azonnal